3. การประกอบธุรกิจของแต่ละสายผลิตภัณฑ์

3.1 ลักษณะของผลิตภัณฑ์

ก. ผลิตภัณฑ์ที่ทำการผลิตในปัจจุบัน

บริษัทเป็นผู้ประกอบและจำหน่ายเครื่องยนต์ดีเซลขนาดเล็กตั้งแต่ขนาด 7-12 แรงม้า
โดยมีรายละเอียด ดังนี้

+--------------------+---------+------+--------------------------------+
| 1.                 |         |      |                                |
| เ                  |         |      |                                |
| ครื่องยนต์ดีเซลขนาดเล็ก |         |      |                                |
|                    |         |      |                                |
| ลักษณะผลิตภัณฑ์        |         |      |                                |
|                    |         |      |                                |
| ประเภท :           |         |      |                                |
| เครื่องย             |         |      |                                |
| นต์สูบเดียวชนิดลูกสูบนอน |         |      |                                |
|                    |         |      |                                |
| การระบายความร้อน :  |         |      |                                |
| ใช้หม้อน้ำรังผึ้ง        |         |      |                                |
| (CONDENSER)        |         |      |                                |
|                    |         |      |                                |
| ระบบห้องเผาไหม้ :    |         |      |                                |
| ห้องเผาไหม้โดยตรง    |         |      |                                |
| (DIRECT            |         |      |                                |
| INJECTION)ที่หัวลูกสูบ  |         |      |                                |
+--------------------+---------+------+--------------------------------+
| รุ่น/ขนาด            | คุณลักษณะ |      |                                |
+--------------------+---------+------+--------------------------------+
|                    | รอบ/นาที | น    | ประโยชน์ใช้สอย                   |
|                    |         | ้ำหนัก |                                |
+--------------------+---------+------+--------------------------------+
| 1. DI 700 ขนาด 7   | 2,400   | 75   | เป็นเครื่องยบ                     |
| แรงม้า              |         | กก.  | ต์ที่เป็นต้นกำลังให้กับอุปกรณ์การเกษตรอื่น |
|                    | 2,400   |      | ๆ เช่น รถไถนา เครื่องปั่นไฟ         |
| 2. DI 800 ขนาด 8   |         | 82   | เครื่องสูบน้ำ รถอีแต๋น เครื่องสีข้าว     |
| แรงม้า              | 2,400   | กก.  | เครื่องนวดข้าว เป็นต้น              |
|                    |         |      |                                |
| 3. DI 1000 ขนาด 10 | 2,600   | 85   |                                |
| แรงม้า              |         | กก.  |                                |
|                    |         |      |                                |
| 4. DI 1200 ขนาด 12 |         | 95   |                                |
| แรงม้า              |         | กก.  |                                |
+--------------------+---------+------+--------------------------------+
| 2. ชิ้นส่วนและอะไหล่   |         |      |                                |
|                    |         |      |                                |
| บริษัทจำหน่ายผล       |         |      |                                |
| ิตภัณฑ์ชิ้นส่วนอะไหล่ต่างๆ |         |      |                                |
| ที่ใช้กับเ             |         |      |                                |
| ครื่องยนต์ดีเซลขนาดเล็ก |         |      |                                |
| โ                  |         |      |                                |
| ดยมีทั้งส่วนที่บริษัททำการ |         |      |                                |
| ผลิตเองและสั่งซื้อชิ้นส่วน |         |      |                                |
| อะไหล่จากผู้ผลิตทั้งภายใ |         |      |                                |
| นและต่างประเทศเข้ามา |         |      |                                |
| เพื่อจำห             |         |      |                                |
| น่ายให้แก่ลูกค้าของบริษัท |         |      |                                |
+--------------------+---------+------+--------------------------------+

ข. ปัจจัยสำคัญที่มีผลกระทบต่อโอกาสในการประกอบธุรกิจ

ตลาดของเครื่องยนต์ดีเซลขนาดเล็กถูกกระทบด้วยพฤติกรรมการใช้งานของเกษตรกรที่มีการพัฒนาเกี่ยวกับการใช้เครื่องจักรกลทางการเกษตรมากขึ้น
โดยหันไปนิยมเครื่องจักรกลขนาดใหญ่ขึ้น ใช้งานอเนกประสงค์ได้มากขึ้น เช่น รถแทรกเตอร์
เป็นต้น ซึ่งบริษัทได้ศึกษาปัจจัยนี้อย่างต่อเนื่อง
และได้มีแนวทางในการพัฒนาผลิตภัณฑ์ของบริษัทให้หลากหลายขึ้น
รวมถึงการนำเข้าและการผลิตรถแทรกเตอร์เพื่อจำหน่ายด้วย

3.2 การตลาดและภาวะการแข่งขัน

  3.2.1 การตลาด

กลยุทธ์ในการแข่งขันที่สำคัญ มีดังนี้

ก. กลยุทธ์ด้านผลิตภัณฑ์

กลุ่มเครื่องยนต์ดีเซล

บริษัทผลิตและจำหน่ายเครื่องยนต์ดีเซลระบบไดเร็คอินเจ็คชั่น (ระบบดีไอ) 4 รุ่น มีตั้งแต่รุ่น 7 ถึง
12 แรงม้า โดยจุดเด่นของเครื่องยนต์ระบบดีไอ ได้แก่

-   ประหยัดน้ำมันเชื้อเพลิงกว่าระบบธรรมดา

-   มีการสั่นสะเทือนน้อย

-   มีน้ำหนักเบา

-   เครื่องยนต์สตาร์ทติดง่าย

-   มีการฉีดส่งน้ำมันอัตโนมัติ

-   สามารถใช้งานได้เป็นระยะเวลานานติดต่อกัน

นอกจากนี้ยังได้ดำเนินการพัฒนาเครื่องยนต์ให้สามารถตอบสนองความต้องการของลูกค้าเฉพาะกลุ่ม
เช่น เครื่องยนต์เพื่อใช้ในนากุ้ง ซึ่งไม่จำเป็นต้องมีไฟหน้า หรือถังน้ำมันเชื้อเพลิงที่ตัวเครื่องยนต์
ทำให้ต้นทุนและราคาขายของเครื่องลดต่ำลง

กลุ่มอะไหล่และชิ้นส่วนเครื่องยนต์

บริษัทได้ดำเนินการพัฒนาและจัดหารอะไหล่และชิ้นส่วนที่มีต้นทุนต่ำลงแต่ยังคงคุณภาพที่ดีเหมือนเดิม
เพื่อไว้บริการหลังการขายให้แก่ลูกค้า

กลุ่มผลิตภัณฑ์อื่น ๆ

มีความเป็นไปได้ที่บริษัทจะสามารถผลิตผลิตภัณฑ์ประเภทอื่นเพิ่มเติม ดังต่อไปนี้

- รถแทรคเตอร์

ปัจจุบันนี้ ประเทศไทยและภูมิภาคอาเซียนยังไม่มีผู้ผลิตรถแทรคเตอร์ขนาดเล็ก
(มีแรงม้าสูงสุดไม่เกิน 50 แรงม้า) ที่ใช้ในการเกษตร
บริษัทอยู่ระหว่างเจรจากับผู้ผลิตต่างประเทศเพื่อทำการศึกษาความเป็นไปได้ของผลิตภัณฑ์ดังกล่าว
(เครื่องยนต์ขนาดประมาณ 18.5-36 แรงม้า) โดยมุ่งเน้นตลาดในประเทศไทยและอาเซียน

- เครื่องเจนเนอเรเตอร์

ก่อนที่จะมีวิกฤตการณ์ทางเศรษฐกิจ
บริษัทได้ส่งออกเครื่องเจนเนอเรเตอร์ที่ใช้ในการผลิตไฟฟ้าขนาดเล็ก ซึ่งมีกำลังการผลิต 3 ถึง 13
กิโลวัตต์ เนื่องจากมีความต้องการอย่างมากทั้งในและต่างประเทศ
สำหรับตลาดในประเทศยังมีความเป็นไปได้ในการผลิตเพื่อตอบสนองความต้องการเครื่องเจนเนอเรเตอร์ที่ใช้ในการผลิตไฟฟ้าสำหรับที่อยู่อาศัยชานเมือง
ซึ่งมีความต้องการสำรองไฟฟ้าในฤดูฝน เป็นที่คาดการณ์ว่ายังมีอีก 500,000
หลังคาเรือนในเขตกรุงเทพมหานครที่มีความต้องการดังกล่าว
ตลาดในต่างประเทศคาดว่าจะเป็นประเทศฟิลิปปินส์ ซึ่งมีมากกว่า 7,000 เกาะ
ทำให้มีปัญหาเรื่องการจ่ายพลังงานไฟฟ้า
ประเทศในภาคพื้นอินโดจีนก็เป็นอีกหนึ่งแห่งที่มีปัญหาในเรื่องสาธารณูปโภคขั้นพื้นฐาน
และมีปัญหาด้านคุณภาพเส้นทางการส่งไฟฟ้าไปในที่ต่างๆ

- เครื่องยนต์ดีเซลระบบเผาไหม้แบบไม่ซับซ้อน

ปัจจุบัน ตลาดสำหรับเครื่องยนต์ดีเซลระบบเผาไหม้แบบไม่ซับซ้อนเป็นตลาดล่าง
เนื่องจากตัวสินค้ามีรูปแบบมาจากประเทศจีน ราคาถูก คุณภาพด้อยกว่าเครื่องยนต์ของบริษัท
เหมาะกับผู้บริโภคที่มีรายได้น้อยไม่มีกำลังซื้อเครื่องยนต์ระบบดีไอ
บริษัทได้นำต้นแบบเดิมมาพัฒนาให้มีคุณภาพสูงขึ้น เป็นสินค้าประเภท Low Cost-Low Price-High
Quality

ข. กลยุทธ์ด้านการจัดหาวัตถุดิบ

กลยุทธ์ในการจัดหาวัตถุดิบมีจุดประสงค์เพื่อเพิ่มความสามารถทางการแข่งขันด้านต้นทุนในธุรกิจเครื่องยนต์โดยใช้ชิ้นส่วนในประเทศให้มาก
ซึ่งในช่วงก่อนปี พ.ศ. 2540 ก่อนการลดค่าเงินบาท
วัตถุดิบส่วนใหญ่นำเข้ามาจากประเทศญี่ปุ่นเป็นจำนวนมาก
ชิ้นส่วนที่นำเข้ามาส่วนใหญ่มีราคาแพงกว่าชิ้นส่วนที่มีอยู่ภายในประเทศ
ถึงแม้ว่าชิ้นส่วนหลักบางส่วนมีความจำเป็นต้องนำเข้าจากต่างประเทศ
แต่ก็สามารถนำเข้าได้จากผู้ผลิตในประเทศอินเดียและตุรกี
ซึ่งจะมีราคาต่ำกว่าการนำเข้าจากประเทศญี่ปุ่นมาก

บริษัทไม่มีการทำสัญญากับผู้ผลิตชิ้นส่วน

การหันมาใช้ผู้ผลิตวัตถุดิบในประเทศมากขึ้น
โดยร่วมกับผู้ผลิตในประเทศพัฒนาอะไหล่และชิ้นส่วนจากต้นแบบที่บริษัทได้รับมา

ค. กลยุทธ์ด้านการจัดจำหน่าย

ตลาดส่วนใหญ่ของบริษัทยังเป็นตลาดในประเทศ
ส่วนการส่งออกไปยังตลาดต่างประเทศนั้นมีการส่งออกผ่านผู้จัดจำหน่าย 3-4 ราย
ไปยังประเทศในภูมิภาคเอเชีย อันได้แก่ประเทศอินโดนีเชีย สิงคโปร์ ฟิลิปปินส์และศรีลังกา

ในปี 2548
ผู้บริหารแผนร่วมเร่งฟื้นฟูความสัมพันธ์กับลูกค้าที่เป็นตัวแทนจำหน่ายที่มีระบบเครือข่ายทั่วประเทศ
รวมทั้งธนาคารเพื่อการเกษตรและสหกรณ์การเกษตร (ธกส)
ให้ทราบถึงความพร้อมในการกลับเข้ามาดำเนินธุรกิจใหม่
เพื่อให้มั่นใจในตัวสินค้าเครื่องยนต์ดีเซลและบริการหลังการขายที่พร้อมสนับสนุนทางด้านอะไหล่ชิ้นส่วน
การบริการซ่อมเครื่องยนต์

ส่วนตลาดต่างประเทศได้แต่งตั้งผู้แทนจำหน่ายในประเทศหลักเพิ่มขึ้น โดยเฉพาะประเทศอินโดนีเซีย
และได้ขยายตลาดในภูมิภาคมากขึ้น เช่น ตลาดประเทศกัมพูชา ลาว พม่า และเวียดนาม

  (1) การจัดจำหน่ายภายในประเทศ

สำหรับตลาดในประเทศได้จัดจำหน่ายผ่านตัวแทนจำหน่ายกว่า 250 ราย
และผ่านสหกรณ์การเกษตรเพื่อการตลาด (สกต)
ซึ่งเป็นหน่วยงานจัดจำหน่ายของธนาคารเพื่อการเกษตรและสหกรณ์การเกษตร ซึ่งมีสาขาอยู่ใน 76
จังหวัด

-   ผู้จัดจำหน่ายในประเทศ

  การประเมินผู้จัดจำหน่ายในประเทศ ใช้หลักในการพิจารณา 4 ประเด็นหลัก คือ

-   ยอดขายที่คาดว่าจะมี (ร้อยละ 40)

-   สถานะทางการเงินของผู้จัดจำหน่าย (ร้อยละ 40)

-   ความนิยมในสินค้า ( ร้อยละ 15)

-   บริการหลังการขาย (ร้อยละ 5)

บริษัทได้จัดกลุ่มผู้จัดจำหน่ายเป็นกลุ่มเอบวก เอ บี และซี
ผู้จัดจำหน่ายกลุ่มเอบวกเป็นกลุ่มที่คาดว่าจะมีการสั่งซื้อเครื่องยนต์มากกว่า 500 เครื่องต่อปี
ขณะที่กลุ่มเอคาดว่าจะมีการสั่งซื้ออย่างน้อย 100 เครื่องต่อปี แผนการคาดการณ์ยอดขาย
แผนการผลิตและงบประมาณทางการตลาดได้ถูกจัดสรรโดยการคำนึงถึงการแบ่งกลุ่มผู้จัดจำหน่ายดังกล่าว

-   สหกรณ์การเกษตรเพื่อการตลาด (สกต.)

สหกรณ์การเกษตรเพื่อการตลาด (สกต.)
เป็นหน่วยงานซึ่งจัดตั้งขึ้นโดยการรวมตัวของลูกค้าธนาคารเพื่อการเกษตรและสหกรณ์การเกษตร
(ธ.ก.ส.) โดยมีวัตถุประสงค์หลักคือ
จัดหาวัสดุอุปกรณ์การเกษตรและเครื่องอุปกรณ์ให้แก่สมาชิกโดยการกู้เงินจาก ธ.ก.ส. ซึ่งช่องทางนี้
บริษัทได้เร่งสร้างความสัมพันธ์มากขึ้น

  (2) การจัดจำหน่ายโดยการส่งออก

การจัดจำหน่ายการส่งออกได้ผ่านผู้จัดจำหน่ายในประเทศอินโดนีเชีย สิงคโปร์ ฟิลิปปินส์
และศรีลังกา
วิธีการจัดจำหน่ายนี้ยังคงดำเนินการอยู่พร้อมกับการเสาะหาขยายหนทางการส่งออกไปยังประเทศอื่นๆ
เพิ่มขึ้น

ง. กลยุทธ์ทางการตลาด

-   กลยุทธ์ทางการตลาดที่สำคัญประกอบด้วย:

1. สร้างความตระหนักของเครื่องหมายการค้าในตลาด
โดยเน้นเรื่องเทคโนโลยีของเครื่องยนต์และการบริการหลังการขาย

2. สร้างสัมพันธภาพที่ดีระหว่างผู้ผลิตและผู้จัดจำหน่าย

3. สร้างตลาดใหม่ๆ โดยเฉพาะตลาดเฉพาะกลุ่ม

การสร้างความตระหนักในเครื่องหมายการค้านั้น ดำเนินการผ่านการโฆษณาในสื่อต่าง ๆ
การสาธิตสินค้า ณ จุดขาย รวมทั้งการสร้างประสิทธิภาพของการบริการหลังการขาย

การสร้างความสัมพันธ์ที่ดีระหว่างผู้ผลิตและผู้จัดจำหน่าย ดำเนินการผ่านการให้ความร่วมมือที่ดี
การพบปะสังสรรค์แลกเปลี่ยนข้อมูลทางการตลาดร่วมกัน
และการบริหารผลตอบแทนของผู้จัดจำหน่ายที่สูงกว่าคู่แข่ง

ส่วนการเจาะตลาดเฉพาะกลุ่ม
ดำเนินการโดยการพัฒนาผลิตภัณฑ์ให้สามารถเหมาะกับการใช้เฉพาะงานเฉพาะกลุ่ม
เพื่อสร้างลดต้นทุนและราคาขาย
ซึ่งจะทำให้เกิดการประหยัดในต้นทุนการผลิตของผู้ใช้ผลิตภัณฑ์ของบริษัท
สร้างโอกาสทางการแข่งขันได้มากขึ้น

-   ลักษณะของลูกค้า

โดยทั่วไปแล้วบริษัทจะจำหน่ายให้กับลูกค้าที่บริษัทได้แต่งตั้งให้เป็นผู้แทนจำหน่ายอย่างเป็นทางการ
อย่างไรก็ตามไม่มีการขายให้แก่ลูกค้ารายใดเกินกว่าร้อยละ 30 ของยอดขายในระยะ 3 ปีที่ผ่านมา

โครงสร้างความสัมพันธ์ของลูกค้ากับบริษัทนั้น
บริษัทได้วางกลยุทธ์ในลักษณะของการร่วมกิจกรรมทางการตลาด
โดยแต่ละกิจกรรมจะแบ่งกลยุทธ์แยกไปตามกลุ่มทั้ง 3 กลุ่ม ซึ่งจะก่อให้เกิดความสัมพันธ์ที่ดี
อันจะนำไปสู่เป้าหมายการขาย
และตัวแทนจำหน่ายจะรับช่วงดำเนินงานขายสินค้าให้แก่ลูกค้าเป็นลำดับต่อไป โดยมีรายละเอียดดังนี้

1. กลุ่มลูกค้าเดิม

ลูกค้าเดิม หมายถึง ลูกค้าเกษตรกรที่ใช้เครื่องยนต์ขนาดเล็กเพื่อการเกษตรอยู่ในปัจจุบัน
สามารถแบ่งเป็นกลุ่มย่อยได้ตามจำนวนปีที่ใช้เครื่องยนต์ คือ 1 ปี 2 ปี และ 3 ปี
ลูกค้ากลุ่มนี้จะมีความภักดีต่อการใช้เครื่องยนต์
และขณะเดียวกันก็จะแนะนำสินค้าของบริษัทให้แก่ผู้รู้จัก
ซึ่งเป็นการช่วยขยายตลาดให้แก่บริษัทอีกทางหนึ่งด้วย
สำหรับกลยุทธ์ในการสร้างความสัมพันธ์กับลูกค้ากลุ่มนี้
ทางบริษัทเน้นการฝึกอบรมให้ความรู้เกี่ยวกับการบำรุงรักษาเครื่องยนต์ที่ถูกวิธี
เพื่อถนอมเครื่องยนต์ของตนเอง และลูกค้าในกลุ่มนี้จะซื้อเครื่องยนต์ใหม่ด้วยเหตุผล 2 ประการคือ
เครื่องยนต์เก่าชำรุด ไม่คุ้มกับการซ่อม หรือต้องการเครื่องยนต์ใหม่ที่มีขนาดสมรรถนะสูงขึ้น

2. กลุ่มลูกค้าที่ใช้เครื่องยนต์ของบริษัทคู่แข่งขัน

ลูกค้ากลุ่มนี้ หมายถึง
เกษตรกรที่ใช้เครื่องยนต์ขนาดเล็กเพื่อการเกษตรของบริษัทคู่แข่งขันอยู่ในปัจจุบัน
สำหรับกลยุทธ์ในการสร้างความสัมพันธ์กับลูกค้ากลุ่มนี้
ทีมงานการตลาดของบริษัทจะทำการประชาสัมพันธ์ถึงสมรรถนะของการใช้เครื่องยนต์
โดยเฉพาะความสามารถในการประหยัดน้ำมันได้ถึงร้อยละ 20-25
และเครื่องยนต์มีน้ำหนักเบาสะดวกต่อการใช้งาน ราคาของเครื่องยนต์ถูกกว่าของบริษัทคู่แข่งขัน
พร้อมทั้งสาธิตเครื่องยนต์ของบริษัทแก่เกษตรกร
เพื่อเปรียบเทียบกับสมรรถนะของเครื่องยนต์ของบริษัทคู่แข่งขัน

3. กลุ่มลูกค้าที่กำลังจะเริ่มใช้เครื่องยนต์หรือกลุ่มลูกค้าเป้าหมายในอนาคต

ลูกค้ากลุ่มนี้ หมายถึง ลูกค้าที่พร้อมจะซื้อเครื่องยนต์ในขณะนี้ และยังไม่เคยซื้อเครื่องยนต์มาก่อน
ลูกค้าที่ต้องการซื้อ หรือมีการวางแผนที่จะซื้อในปีหน้าหรือปีต่อไป
รวมถึงเยาวชนที่ยังไม่จัดเป็นแรงงานภาคเกษตรกร แต่จะต้องรับช่วงทำการเกษตรต่อจากครอบครัว
การสร้างความสัมพันธ์กับลูกค้ากลุ่มนี้
บริษัทใช้กลยุทธ์ในการอบรมเรื่องความรู้เกี่ยวกับการเลือกซื้อเครื่องยนต์
โดยบริษัทจะชี้ให้เห็นจุดเด่นของเครื่องยนต์ดีเซลของบริษัท มีการสาธิตและให้ทดลองใช้
ทีมงานตลาดจะชี้แจงและโน้มน้าวจิตใจของเกษตรกรเพื่อให้ตัดสินใจใช้เครื่องยนต์ของบริษัท
เน้นกิจกรรมปลูกฝังค่านิยมในเครื่องยนต์ดีเซล
เน้นเรื่องการนำเทคโนโลยีเพื่อใช้ในการเกษตรกรรมให้เป็นเกษตรกรรุ่นใหม่ที่มีการใช้เครื่องยนต์ที่ทันสมัย
ประหยัดค่าใช้จ่ายและสามารถลดต้นทุนการผลิต ก่อให้เกิดประสิทธิภาพสูงสุด

เมื่อบริษัทได้เข้าไปร่วมกิจกรรมต่างๆ กับลูกค้าแต่ละกลุ่มแล้ว
ร้านค้าตัวแทนจำหน่ายจะเป็นผู้คัดเลือกผู้นำชุมชน
เพื่อเป็นผู้แทนให้แก่ร้านค้าตัวแทนจำหน่ายในการสนับสนุนการซื้อเครื่องยนต์ดีเซลของบริษัท
โดยร้านค้าจะให้ผลตอบแทนแก่ผู้แทน

ในด้านความสัมพันธ์ระหว่างบริษัทกับร้านค้าตัวแทนจำหน่าย
เป็นความสัมพันธ์ที่ผูกพันตั้งแต่เริ่มก่อตั้งร้าน โดยบริษัทได้มีนโยบายสนับสนุนร้านค้ารายใหม่
เพื่อแข่งขันกับร้านค้าเก่าของคู่แข่งเพื่อให้บรรลุเป้าหมายสู่การครองส่วนแบ่งตลาดเป็นอันดับหนึ่ง

3.2.2 ภาวะการแข่งขันภายในอุตสาหกรรม

ก. สภาพการแข่งขันภายในอุตสาหกรรม

ผู้ประกอบการในอุตสาหกรรมเครื่องยนต์ดีเซลขนาดเล็กเพื่อการเกษตร แบ่งออกเป็น 2 กลุ่ม คือ
ผู้ประกอบการที่ผลิตและจำหน่ายมี 3 รายใหญ่คือ บริษัท สยามคูโบต้า อุตสาหกรรม จำกัด บริษัท
ยันมาร์ เอส.พี.จำกัด และบริษัท อะโกร อินดัสเตรียล แมชชีนเนอรี่ จำกัด (มหาชน)
และกลุ่มผู้ประกอบการที่นำเข้าเครื่องยนต์จากต่างประเทศเข้ามาจำหน่าย
โดยเฉพาะจากประเทศจีนแล้วนำมาติดยี่ห้อของตัวเอง
แต่คุณภาพของเครื่องยนต์จะด้อยกว่าเครื่องยนต์ที่ผลิตในประเทศ

-   คู่แข่ง

ตลาดเครื่องยนต์ดีเซลขนาดเล็ก ถ้าเป็นเครื่องยนต์ Brand name
จะมีลักษณะเป็นตลาดผู้ผลิตน้อยราย (Oligopoly) โดยมีผู้ผลิตรายใหญ่เพียง 3 ราย
ดังกล่าวแล้วเท่านั้น แต่ถ้าเป็นเครื่องยนต์จากประเทศจีนจะมีหลากหลายมาก
แต่ผู้บริโภคยังให้ความสำคัญกับคุณภาพของเครื่องยนต์มากกว่า แต่ตั้งแต่ปี 2540 เป็นต้นมา บริษัท
อะโกร อินดัสเตรียล แมชชีนเนอรี่ จำกัด (มหาชน) และบริษัทยันมาร์ เอส.พี. จำกัด
ต่างประสบกับภาวะวิกฤติเศรษฐกิจ จนต้องเข้าสู่ขบวนการฟื้นฟูกิจการ ทำให้ยอดจำหน่ายชะลอตัวลง
มีเพียงบริษัทสยามคูโบต้า อุตสาหกรรม จำกัดเท่านั้นที่มีความแข็งแกร่งทางการเงิน
ทำให้กลายเป็นผู้นำตลาดในที่สุด

-   ขนาดของบริษัทเมื่อเทียบกับคู่แข่ง

คู่แข่งที่สำคัญในตลาดเครื่องยนต์ดีเซลขนาดเล็กภายในประเทศ
ซึ่งบริษัทสามารถจัดลำดับเปรียบเทียบกับคู่แข่งขันโดยอาศัยอัตราส่วนแบ่งทางการตลาดดังนี้

อัตราส่วนแบ่งทางการตลาดของเครื่องยนต์ดีเซลขนาดเล็กของตลาดในประเทศ ณ ธันวาคม 2548

+--------------------------------------------+-------------------------+
| บริษัท                                       | ส่วนแบ่งทางการตลาด (%)    |
+--------------------------------------------+-------------------------+
| บริษัท สยามคูโบต้า อุตสาหกรรม จำกัด              | 65                      |
|                                            |                         |
| บริษัท ยันม่าร์ เอส.พี. จำกัด                     | 10                      |
|                                            |                         |
| บริษัท อะโกร อินดัสเตียล แมชชีนเนอรี่ จำกัด (มหาชน) | 5                       |
|                                            |                         |
| บริษัทอื่นๆ (เครื่องยนต์จากประเทศจีน)              | 20                      |
+--------------------------------------------+-------------------------+
| รวม                                        | 100                     |
+--------------------------------------------+-------------------------+

  หมายเหตุ : เป็นประมาณการของบริษัท

-   สถานภาพและศักยภาพในการแข่งขันของบริษัท

เนื่องจากที่ผ่านมาบริษัทอยู่ในระหว่างฟื้นฟูกิจการและประสบปัญหาเกี่ยวกับสภาพคล่องทางการเงิน
ทำให้ขาดงบลงทุนทางการตลาดที่ต่อเนื่อง ก่อให้เกิดผลกระทบกับยอดขาย ทำให้บริษัทฯ
ยังไม่สามารถแย่งส่วนแบ่งตลาดได้มากนัก
แต่อย่างไรก็ตามสินค้าของบริษัทยังได้รับการยอมรับว่ามีคุณภาพและราคาเหมาะสม

ข. แนวโน้มภาวะอุตสาหกรรมและสภาพการแข่งขัน

แนวโน้มของการแข่งขันคาดว่าจะรุนแรงขึ้น
ทั้งนี้เนื่องจากความพยายามเพิ่มส่วนแบ่งทางการตลาดโดยการเจาะพื้นที่ทางการตลาดใหม่ๆ
ในแต่ละกลุ่มลูกค้า อีกทั้งมีการนำเข้าเครื่องยนต์ของคู่แข่งขันรายใหม่จากต่างประเทศที่มีราคาถูก
โดยเฉพาะอย่างยิ่งนำเข้าจากประเทศจีนซึ่งจะส่งผลให้มีการแข่งขันด้านราคามากขึ้น

อย่างไรก็ตาม ประเทศไทยและประเทศในแถบเอเชียส่วนใหญ่เป็นประเทศเกษตรกรรม
ดังนั้นสินค้าเกษตรกรรมเป็นสินค้าที่มีการแข่งขันสูง ดังนั้นเพื่อเพิ่มความได้เปรียบในการแข่งขัน
เกษตรกรจึงต้องพยายามเพิ่มประสิทธิภาพของการผลิตและลดต้นทุนค่าแรงงาน
โดยหันมาใช้เครื่องมือทางการเกษตรมากขึ้น ดังนั้น
แนวโน้มของเครื่องจักรกลการเกษตรโดยเฉพาะเครื่องยนต์ดีเซลขนาดเล็ก
คาดว่าจะขยายตัวได้อีกมากทั้งตลาดในประเทศและต่างประเทศ ประกอบกับรัฐบาลชุดปัจจุบัน
พยายามส่งเสริมผลักดันให้สินค้าเกษตรเป็นสินค้าส่งออกที่สร้างมูลค่าเพิ่มให้ประเทศ
เพื่อให้เกษตรกรไทยมีอำนาจซื้อและมีชีวิตความเป็นอยู่ดีขึ้น
หากภาครัฐบาลให้ความช่วยเหลือจัดหาแหล่งเงินทุนต่าง ๆ เช่น โครงการกองทุนหมู่บ้านๆ ละ 1
ล้านบาท โครงการพักชำระหนี้ของ ธกส. และโครงการสินเชื่อเอื้ออาทรต่างๆ
ทำให้เกษตรกรสามารถมีเงินซื้อเครื่องจักรกลการเกษตรได้มากขึ้น

3.3 การจัดหาผลิตภัณฑ์หรือบริการ

1.  ลักษณะการจัดให้ได้มาซึ่งผลิตภัณฑ์เพื่อจำหน่าย

  การผลิต ปัจจุบันบริษัทมีโรงงาน 1 โรง ตั้งอยู่ที่จังหวัดระยอง

กำลังการผลิตและปริมาณการผลิตจริง สำหรับปี 2546 - 2548

+-----------------------+-------+-------+-------+-------+-------+------+
| เครื่องยนต์ดีเซล          | ปี     |       | ปี     |       | ปี     |      |
|                       | 2546  |       | 2547  |       | 2548  |      |
+-----------------------+-------+-------+-------+-------+-------+------+
|                       | จำนวน | ร้อยละ | จำนวน | ร้อยละ | จำนวน | ร    |
|                       |       |       |       |       |       | ้อยละ |
+-----------------------+-------+-------+-------+-------+-------+------+
| กำลังการผลิตเต็มที่        | 12    |       | 12    |       | 12    |      |
| (เครื่อง/ปี)             | 0,000 |       | 0,000 |       | 0,000 |      |
|                       |       |       |       |       |       |      |
| จำนวนกะที่ผลิตได้ (กะ)    | 2     |       | 2     |       | 2     |      |
|                       |       |       |       |       |       |      |
| จำนวนกะที่ผลิตจริง (กะ)   | 1     |       | 1     |       | 1     |      |
+-----------------------+-------+-------+-------+-------+-------+------+
| อัตราการใช้กำลังการผลิต   |       | 2.84  |       | 8.15  |       | 1.75 |
+-----------------------+-------+-------+-------+-------+-------+------+
| อัตราการผลิตคงเหลือ      |       | 97.16 |       | 91.85 |       | 9    |
|                       |       |       |       |       |       | 8.25 |
+-----------------------+-------+-------+-------+-------+-------+------+
| ปริมาณการผลิตจริง        | 524   | 0.44  | 448   | 0.37  | 569   | 0.47 |
| (เครื่อง/ปี)             |       |       |       |       |       |      |
|                       | 1,351 | 1.12  | 1,197 | 1.00  | 690   | 0.58 |
| รุ่น DI 700             |       |       |       |       |       |      |
|                       | 929   | 0.77  | 3,787 | 3.16  | 841   | 0.70 |
| รุ่น DI 800             |       |       |       |       |       |      |
|                       | 607   | 0.51  | 4,348 | 3.62  |       |      |
| รุ่น DI 1000            |       |       |       |       |       |      |
|                       |       |       |       |       |       |      |
| รุ่น DI 1200            |       |       |       |       |       |      |
+-----------------------+-------+-------+-------+-------+-------+------+
| รวม                   | 3,411 | 2.84  | 9,780 | 8.15  | 2,100 | 1.75 |
+-----------------------+-------+-------+-------+-------+-------+------+

ข.การจัดหาวัตถุดิบ

-   การจัดซื้อวัตถุดิบและชิ้นส่วนอะไหล่ของบริษัท

ที่ผ่านมาวัตถุดิบและชิ้นส่วนจากประเทศญี่ปุ่นมีราคาสูงขึ้น
บริษัทจึงได้จัดหาทดแทนจากประเทศตุรกีและอินเดีย ซึ่งมีราคาถูกกว่าและมีคุณภาพทัดเทียมกัน
นอกจากนี้ บริษัทยังเริ่มจัดหาและจัดซื้อจากผู้ผลิตในประเทศไทยอีกด้วย ในปี 2548
บริษัทมีการสั่งซื้อวัตถุดิบทั้งในประเทศและนอกประเทศมีสัดส่วนการซื้อเท่ากับ 90:10
โดยมีจำนวนผู้จำหน่ายวัตถุดิบในประเทศประมาณ 150 ราย

-   สภาพปัญหาเกี่ยวกับวัตถุดิบ

ในปัจจุบันวัตถุดิบนำเข้าจากต่างประเทศมีราคาสูงขึ้นประกอบกับความผันผวนของอัตราแลกเปลี่ยน
บริษัทจึงมีนโยบายลดการใช้ชิ้นส่วนจากต่างประเทศ และลงทุนผลิตชิ้นส่วนที่สำคัญในบริษัทเองบ้าง
และจัดหาชิ้นส่วนในประเทศโดยมีนโยบายให้กระจายการสั่งซื้อผ่านผู้ขายหลายราย

ผลการเปลี่ยนแปลงเทคโนโลยีไม่มีผลต่อการใช้วัตถุดิบ
เนื่องจากเครื่องยนต์ดีเซลของบริษัทได้ถูกออกแบบให้ใช้งานได้นานและมีความต้องการในการทดแทนชิ้นส่วนต่ำ

3.4 กระบวนการผลิตหรือการกำจัดวัตถุดิบเหลือใช้ที่มีผลกระทบต่อสิ่งแวดล้อม

กระบวนการผลิตของบริษัทโดยส่วนใหญ่แล้วเป็นการประกอบชิ้นส่วน และขึ้นรูปโลหะ
ซึ่งกระบวนการดังกล่าวจะส่งผลกระทบต่อสิ่งแวดล้อมน้อยมาก ของเสียจากกระบวนการผลิตมี 2
ลักษณะคือ

1. น้ำมันเครื่องที่ถ่ายทิ้งจากกระบวนการตรวจสอบและควบคุมคุณภาพ

โดยของเสียดังกล่าวจะมีปริมาณเพียง 500-1,000 ลิตรต่อเดือนเท่านั้น
บริษัทได้ก่อสร้างบ่อพักน้ำมันเครื่องขึ้นมาภายในโรงงาน และถ้ามีปริมาณมากถึงระดับหนึ่งแล้ว
ทางบริษัทก็มีโครงการที่จะส่งน้ำมันเครื่องที่ใช้แล้วดังกล่าวไปกำจัดที่ CENCO CO, LTD.
ซึ่งเป็นบริษัทที่รับกำจัดสารพิษในนิคมอุตสาหกรรมมาบตาพุด

2. กระบวนการพ่นสี

บริษัทมีโรงพ่นสีที่ปิดมิดชิดและเลือกใช้สีที่ไร้สารตะกั่ว
ทำให้กระบวนการพ่นสีของบริษัทมีของเสียหรือมลพิษรั่วไหลออกมาสู่สภาพแวดล้อมน้อยมาก
อนึ่งปัจจุบัน บริษัทมิได้ทำการพ่นสีเอง
เนื่องจากการว่าจ้างผู้ผลิตชิ้นส่วนพ่นสีเสร็จมีต้นทุนการผลิตที่ต่ำกว่า

บริษัทได้นำของเสียจากกระบวนการผลิตประเภทเศษโลหะกลับไปขายเป็นเศษเหล็กอีกครั้งเพื่อ
Recycle

การควบคุมสิ่งแวดล้อมของบริษัทอยู่ภายใต้การควบคุมของกองควบคุมมลพิษ กรมโรงงาน
กระทรวงอุตสาหกรรม ในส่วนการดำเนินการของบริษัทเพื่อลดผลกระทบจากสิ่งแวดล้อม
และผลการปฏิบัติจริงเมื่อเทียบกับอัตราสูงสุดตามที่กฎหมายกำหนดนั้น
บริษัทไม่สามารถแสดงไว้ในแบบ 56-1 ได้ เนื่องจากกองควบคุมมลพิษไม่พบการกระทำความผิด
จึงไม่ได้มอบเอกสารเกี่ยวกับผลการตรวจสอบไว้ให้กับบริษัทหลังจากตรวจโรงงาน
ตลอดระยะเวลาที่ผ่านมาบริษัทยังไม่เคยมีประวัติการกระทำความผิดเกี่ยวกับสิ่งแวดล้อมเลย

3.5 งานที่ยังไม่ได้ส่งมอบ

ไม่มี